O‘zbekiston va Turkmaniston delimitatsiya va demarkatsiya masalalarini muhokama qildi

2-8 oktabr kunlari Turkmanistonning Turkmanobod shahrida O‘zbekiston Respublikasi va Turkmaniston o‘rtasidagi Davlat chegarasini delimitatsiya va demarkatsiya qilish masalalari bo‘yicha qo‘shma O‘zbekiston-Turkmaniston hukumatlararo komissiyasi ishchi guruhlarining navbatdagi uchrashuvi bo‘lib o‘tdi. Bu haqda Tashqi ishlar vazirligi xabar bermoqda.
Uchrashuv davomida O‘zbekiston-Turkmaniston davlat chagarasining alohida uchastkalarida oldinroq o‘tkazilgan qo‘shma dala topografo-geodeziya ishlari natijalari ko‘rib chiqildi, shuningdek, keyingi dala ishlarini o‘tkazish muddatlari kelishildi.
Uchrashuv do‘stlik va o‘zaro tushunish muhitida o‘tdi.
Uchrashuv yakuniga ko‘ra Bayonnoma imzolandi.